વડોદરા : શહેરનાં અકોટા વિસ્તારમાં આવેલા નુર્મનાં મકાનોમાં બિનકાયદેસર રીતે વેપાર કરી રહેલી મહિલાઓને મકાન ખાલી કરાવવા માટેનું ફરમાન થયું હતું. જો કે મહિલાઓને મકાન ખાલી કરાવવા માટે ગયેલા મહિલા પીએસઆઇ અને સ્થાનિક મહિલાઓ વચ્ચે મારામારીનાં દ્રશ્યો સર્જાયા હતા. સ્થાનિક મહિલાએ કેરોસીન છાંટીને આત્મહત્યાનો પણ પ્રયાસ કરતા વાતાવરણ તંગ બન્યું હતું. આ મહિલાને રોકવા મુદ્દે પણ ભારે ઘર્ષણ થયું હતું. જો કે આ મુદ્દે મહિલા પીએસઆઇએ પોલીસ ફરિયાદ કરવાનું ટાળ્યું હતું.